Intenzivirani napori spašavanja ugroženih od uragana Katrina
Ovdje sam usred New Orleansa, ali se osjećam kao da sam bio u Vijetnamu, Iraku ili negdje drugo. Ljudi su ovdje u konvencijskom centru
Danas se u New Orleansu i cijelom regionu meksičkog zaljeva kojeg je opustošio uragan Katrina nastavljaju napori spašavanja i pružanja pomoći. Američka federalna vlada nastoji svim mogućim sredstvima pomoći preživjelima najgore prirodne katastrofe koja je ikada zahvatila Ameriku. Predsejdnik Bush je naredio slanje dodatnih 7 hiljada vojnika u Luizijanu, Misisipi, Alabamu i dijelove Floride, a danas je iz Washigntona za opustošena područja Meksičkog zaljeva otputovao i minisitar odbrane Donald Rumsfeld. I ostali članovi kabineta su također mobilizirani u naporima spašavanja i pružanja pomoći, što uključuje masovne evakuacije na desetine hiljada ljudi iz New Orleansa, gdje su se danas intenzivirali napori spašavanja. Još je 10 hiljada pripadnika Nacionalne garde pozvano u aktivnu dužnost--mnogi od njih su zaduženi za čuvanje javnog reda, osobito u dijelovima New Orleansa koji je zapao u anarhiju. Oko 300 ljudi u tom grady je našlo utočište u jednom hotelu dok se ne budu osjećali sigurnim da ga mogu napustiti. Bande pljačkaša stoje na ulicama i kada god tuda prođete troje ili četvero njih vam priđu i traže novac. Vi im ili date novac i oni odu, ili vas izudaraju, kaže jedan turista. Oko 500 hilajda ljudi koji su izgubili svoje domove su evakuirani u Texas, Alabamu, Tenesi, Arkansas i ostale savezne države. Guverner Texasa koji je već pružio utočište za preko 200 hilajda ljudi iz Luzijiane kaže da se njegova država približava momentu kada više ne može primiti dodatne preživjele. Brojni autobusi i avioni su se pridružili masovnoj operaciji u New Orleansu, doprinoseći brzini kojom se ljudi mogu evakuirati iz dva glavna utočišta u tom gradu, fudbalskog stadiona i velikog konvencijskog centra. Ovdje sam usred New Orleansa, ali se osjećam kao da sam bio u Vijetnamu, Iraku ili negdje drugo. Ljudi su ovdje u konvencijskom centru umirali. Djeca, starci, su jednostavno umirali. Sanitetski uvjeti su bilu užasni, kao da se niko za nas nije ni brinuo, kao da su nas ostavili da se brinemo sami za sebe, kaže James Smith, stanovnik New Orleansa. Ljudi dolaze iz svih krajeva, iz bolnica, staračkih domova, mi procjenjujemo prioritetne slučajeve, one koji su u kritičnom stanju odvozimo što je brže moguće. Druge evakuiramo vojnim helikopterima u sve dijelove zemlje, kaže Michael Reiger, iz federalne agencije za hitne slučajeve. Međutim, građani, političari i mediji kritiziraju američku vladu da je isuviše spora u pružanju pomoći preživjelima. Kogresmen iz Luzijiane, demokrata Charlie Melancon je rekao da američka javnost mora početi preispitivati sposobnosti vlade da reagira u hitnim slučajevima. Američki zvaničnici navode da će se predjsednik Bush vratiti u New Orleans sutra. On je u svom jučerašnjem obraćaanju naciji iz Bijele kuće priznao da stanovnicima New Orleansa nije pružena pomoć koja im je potrebna. On je rekao da je takva situacija neprihvatljiva, obećavši svoju ličnu predanost kako bi se ona popravila. Vlasti još uvijek ne znaju koliko je života odnio uragan Katrina. Zna se da je na stotine ljudi umrlo u Misisipiju i Luzijiani. Nažalost, predvidja se da je ukupan broj žrtava mnogo veći.